OpenLLM-France/wikimedia huggingface dataset:
# Marcel Schlechter

Marcel Schlechter (Ciutat de Luxemburg, 9 de juliol de 1928 - Echternach, 10 de novembre de 2023) va ser un polític i sindicalista luxemburguès, membre del Partit Socialista dels Treballadors. Schlechter va servir al gabinet Santer-Poos I com a Ministre de Transports, Ministre d'Obres Públiques, i Ministre d'Energia. Va ser membre del Parlament Europeu entre 1989 i 1999

## Referències

* ↑ «L'ex-ministre LSAP Marcel Schlechter est décédé à l'âge de 95 ans» (en francès), 15-11-2023. [Consulta: 15 novembre 2023].
* ↑ «Marcel Schlechter» (en francès). Parlament européen Députes. [Consulta: 21 agost 2015].
# Cantó de Nantes-10

El cantó de Nantes-10 (bretó Kanton Naoned-10) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega 2 comunes :
| Nom francès | Nom bretó | Població | km² | Codi Postal | Codi INSEE |
| Nantes (quartier Doulon-Bottière) | Naoned | 10.425 | 2,86 | - | 44109 |
| Saint-Sébastien-sur-Loire | Sant-Sebastian-an-Enk | 25.223 | 11,66 | 44230 | 44190 |
| Cantó | Naoned-10 | 35.648 | 14,52 | - | 4450 |

## Història

Llista dels consellers generals successius :
| Data d'elecció | Identitat | Partit |
| -1991 | Yves Laurent | PS |
| 1991-1996 | Martine Laurent | PS |
| 1996- | Joël Guerriau | Divers droite |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Georges Lacombe

Georges Lacombe és el nom dels següents personatges:
* Georges Lacombe (pintor) (Versalles, 1868 - Alençon, 1916), pintor i escultor francès
* Georges Lacombe (lingüista) (Ortès, 1879 - París, 1947), lingüista francès
* Georges Lacombe (director) (París, 1902 - Canes, 1990), director de cinema francès
# Paul Ereng

Paul Ereng (22 d'agost, 1966) fou un atleta kenyià de 800 metres llisos.
Nasqué a Kitale, Trans Nzoia, Kenya. Es formà a l'Starehe Boys Centre and School de Nairobi. Fou un prometedor corredor de 400 m. fins a finals de 1987. Més tard ingressà a la Universitat de Virgínia i començà a córrer en la distància de 800 m. el 1988.
Romangué imbatut als Estats Units a la temporada a l'aire lliure el 1988. Guanyà el títol de 800 m de la NCAA el 1988 i 1989. En canvi, en la classificació pels Jocs a Kenya fou tot just tercer, assolint la classificació. Als Jocs Olímpics d'Estiu de 1988 celebrats a Seül (Corea del Sud) guanyà la seva semifinal amb la seva millor marca, 1:44.55. A la final, Ereng era quart en entrar a la recta final però el seu esprint final el portà fins a la medalla d'or, convertint-se en el primer africà a aconseguir guanyar una medalla d'or en aquesta disciplina.
Al Campionat del Món Indoor d'atletisme de Budapest de l'any següent, Ereng es proclamà campió amb un nou rècord del món d'1:44.84. També fou campió del Món Indoor a Sevilla 1991, però només fou quart al Campionat del Món d'atletisme de 1991 de Tòquio. Ereng no tornà a destacar en cap altre gran competició internacional, essent eliminat a semifinals als Jocs de 1992.
Ereng es graduà a Virginia el 1993 i treballà com a entrenador d'atletisme a la University of Texas El Paso.

## Enllaços externs

* (anglès) IAAF
* (anglès) Perfil Arxivat 2011-07-08 a Wayback Machine.
* (anglès) Flotrack.com Entrevista a Paul Ereng
# Lee Myung-bak

    En aquest nom coreà, el cognom és Lee.
Lee Myung-bak (en hangul:이명박, en hanja:李明博) (Osaka (Japó), 1941) és un empresari i polític sud-coreà. Fou alcalde de Seül del 2002 al 2006, i des del 2008 fins al febrer del 2013 fou el president de Corea del Sud.
# Daniel Cortezón Álvarez

Daniel Cortezón Álvarez (Ribadeo, Lugo, 1927) és un escriptor gallec de formació autodidacta.
Va residir a Madrid des de 1965 fins a la seva jubilació. Actualment resideix, segons l'estació de l'any, a Ribadeo o a Vigo. La seva obra indaga en la contemporaneïtat des de paràmetres històrics, mítics i estètics fonamentats en el món medieval. La seva primera novel·la editada en gallec As covas do rei Cintolo (1956), i el cor de veus del seu teatre polític (Prisciliano. Traxidrama en dous aitos, 1970; Os irmandiños. Drama histórico, 1978, estrenada l'any 1980) conformen un peculiar ideal cavalleresc que reuneix en un feix el passat i el present.
# Noyales

Noyales és un municipi francès situat al departament de l'Aisne i a la regió dels Alts de França. L'any 2007 tenia 164 habitants.

## Demografia
### Població

El 2007 la població de fet de Noyales era de 164 persones. Hi havia 68 famílies de les quals 16 eren unipersonals (4 homes vivint sols i 12 dones vivint soles), 24 parelles sense fills i 28 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 80 habitatges, 65 eren l'habitatge principal de la família, 8 eren segones residències i 7 estaven desocupats. Tots els 80 habitatges eren cases. Dels 65 habitatges principals, 52 estaven ocupats pels seus propietaris, 12 estaven llogats i ocupats pels llogaters i 1 estava cedit a títol gratuït; 4 tenien dues cambres, 14 en tenien tres, 14 en tenien quatre i 33 en tenien cinc o més. 51 habitatges disposaven pel capbaix d'una plaça de pàrquing. A 27 habitatges hi havia un automòbil i a 29 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Noyales el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 8 |
| 0 | 80 a 84 | 0 |
| 8 | 75 a 79 | 0 |
| 4 | 70 a 74 | 4 |
| 8 | 65 a 69 | 4 |
| 0 | 60 a 64 | 4 |
| 8 | 55 a 59 | 0 |
| 8 | 50 a 54 | 8 |
| 0 | 45 a 49 | 4 |
| 4 | 40 a 44 | 0 |
| 8 | 35 a 39 | 4 |
| 4 | 30 a 34 | 12 |
| 4 | 25 a 29 | 0 |
| 4 | 20 a 24 | 0 |
| 4 | 15 a 19 | 0 |
| 4 | 10 a 14 | 4 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 110 persones, 72 eren actives i 38 eren inactives. De les 72 persones actives 59 estaven ocupades (35 homes i 24 dones) i 13 estaven aturades (7 homes i 6 dones). De les 38 persones inactives 13 estaven jubilades, 10 estaven estudiant i 15 estaven classificades com a «altres inactius».

### Ingressos

El 2009 a Noyales hi havia 71 unitats fiscals que integraven 172,5 persones, la mediana anual d'ingressos fiscals per persona era de 16.216 €.

### Activitats econòmiques

Dels 4 establiments que hi havia el 2007, 2 eren d'empreses extractives, 1 d'una empresa d'hostatgeria i restauració i 1 d'una empresa classificada com a «altres activitats de serveis».
L'any 2000 a Noyales hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Noyales a l'INSEE.
* Évolution et structure de la population Fitxa amb el detall de dades de Noyales a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Marcel Schmelzer

Marcel Schmelzer (Magdeburg, Alemanya Oriental, 22 de gener de 1988) és un futbolista alemany que actualment juga de lateral esquerra al primer equip del Borussia Dortmund i a la Selecció d'Alemanya. Va començar com a futbolista al Fortuna Magdeburg.

## Palmarès
### Borussia Dortmund

* 2 Bundesliga: 2010-11, 2011-12.
* 2 Copa alemanya: 2011-12, 2016-17.
* 3 Supercopa alemanya: 2013, 2014, 2019.

### Selecció alemanya

* 1 Campionat d'Europa sub-21: 2009.

## Enllaços externs

* Borussia Dortmund profile (alemany)
# Glade

Glade, en informàtica, és el nom d'un programari amb dues parts, un dissenyador d'interfícies gràfiques per al sistema gràfic GTK i una biblioteca de rutines per obtenir les definicions dels components de la interfície dissenyada.

## GladeXML

GladeXML és el format en llenguatge XML en què es desen les definicions de la interfície. El seu estàndard actual es defineix aquí.
Se n'ha desenvolupat una versió més senzilla anomenada GTKBuilder.

## Referències

* ↑ «Definició del format GladeXML versió 2.0». Arxivat de l'original el 2010-05-24. [Consulta: 13 abril 2010].
* ↑ GTKBuilder API i DTD Arxivat 2010-05-22 a Wayback Machine. (anglès)
* ↑ «Migració de libGlade cap a GTKBuilder». Arxivat de l'original el 2010-04-04. [Consulta: 13 abril 2010].

## Enllaços externs

* Pàgina inicial de Glade(anglès)
* biblioteca libGlade Arxivat 2010-05-25 a Wayback Machine.(anglès)
# Leucosticte

Leucosticte és un dels gèneres d'ocells de la família dels fringíl·lids (Fringillidae).

## Taxonomia

Segons la classificació del Congrés Ornitològic Internacional (versió 11.1, 2021), aquest gènere està format per 6 espècies:
* Leucosticte nemoricola - pinsà muntanyenc de Hodgson.
* Leucosticte brandti - pinsà muntanyenc de Brandt.
* Leucosticte arctoa - pinsà muntanyenc oriental.
* Leucosticte tephrocotis - pinsà muntanyenc capgrís.
* Leucosticte atrata - pinsà muntanyenc negre.
* Leucosticte australis - pinsà muntanyenc capbrú.
# Dekélia

Dhekelia és una àrea d'Akrotiri i Dhekelia, un territori britànic d'ultramar a l'illa de Xipre, administrat com a Base sota Sobirania. Està situada a la zona oriental de la Base de Sobirania, una de les dues àrees que formen part del territori. És la més gran de les bases del Regne Unit a l'illa, i també és la ubicació d'Alexander Barracks, que és la caserna del 2n Batalló, el Regiment Reial Princesa de Gal·les. A la tardor de 2017, el 2n Batalló Regiment Royal Anglian es va desplegar a Dhekelia en substitució del 2n Batalló Regiment Reial Princesa de Gal·les.
Forma part de les Forces Britàniques a Xipre.

## Referències

* ↑ «2 PWRR». Ministry of Defence. [Consulta: 26 setembre 2015].
* ↑ «Poachers gear up for rapid deployment force role in Middle East and North Africa». Leicester Mercury, 09-07-2017. [Consulta: 19 octubre 2017].
* ↑ «British forces overseas posting: Dhekelia, Cyprus». Ministry of Defence. [Consulta: 26 setembre 2015].

## Vegeu també

* Episkopi
# Marcel Schäfer

Marcel Schäfer (nascut el 7 de juny del 1984 a Aschaffenburg) és un futbolista alemany que juga pel VfL Wolfsburg.

## Carrera internacional

Va fer el seu debut internacional amb selecció alemanya el 19 de novembre del 2008 en un amistós contra Anglaterra.

## Palmarès

* Bundesliga: 2009

## Referències

* ↑ «Schäfer: „Unser Ziel ist nicht die Meisterschaft“» (en alemany). transfermarkt.de, 18-09-2009. Arxivat de l'original el 2009-12-27. [Consulta: 23 gener 2011].

## Enllaços externs

* Marcel Schäfer Arxivat 2008-03-13 a Wayback Machine. at VfLWolfsburg.de (alemany)
# Cant de la Passió de Badalona

El "Cant de la Passió" de Badalona és un acte teatral i musicalitzat, que precedeix la processó del silenci del Dijous Sant a la localitat de Badalona. L'acte comença a les escales de l'església de Santa Maria. És una representació del Sant Sopar, amb lletra de mossèn Cinto Verdaguer, i música que prové d'antigues tonades populars del temps quaresmal. L'harmonització es feta pel badaloní Enric Azuaga. La representació es feia tradicionalment a l'interior de l'església. No obstant això, des de l'any 2003 se celebra a l'exterior. Hi participen actors representant Jesús i els seus Apòstols. L'acompanyament està format per tres xirimies, un baixó i un timbal, instruments tots ells d'època barroca i per una coral polifònica.

## Referències

* ↑ «Cançoner tradicional». Generalitat de Catalunya, 2012. [Consulta: abril 2013].
# Gladiador de Monteiro

El gladiador de Monteiro (Malaconotus monteiri) és un ocell de la família dels malaconòtids (Malaconotidae).

## Hàbitat i distribució

Habita localment, els boscos de la zona afrotròpica, al nord-oest d'Angola i el Mont Camerun.

## Referències

* ↑ «Gladiador de Monteiro». Cercaterm. TERMCAT, Centre de Terminologia. Rev. 10/05/2023(català)
# Parietals

Parietal, Parietales, és el nom botànic que s'ha utilitzat per anomenar algunes agrupacions de plantes amb flors. És una denominació descriptiva abreujada relacionat amb la placentació parietal (placentae parietales) que caracteritza alguns grups de plantes i que abans havia estat considerada una característica molt important.
Aquest nom ha estat usat en diversos sistemes de taxonomia antics com els de George Bentham (1800 – 1884) i Joseph Dalton Hooker (1817–1911), Adolf Engler (1844–1930), Hans Melchior (1894 – 1984) o Richard Wettstein (1863 – 1931). Després es va preferir la denominació de Violales, com en el sistema Cronquist. Avui dia en queda una reminiscència a l'actual sistema APG en forma de clade dins les malpighials.

## Referències

* 1 2 «Malpighiales» (en anglès). Angiosperm Phylogeny Website, version 14. [Consulta: 1r maig 2022].
* ↑ Endress, Peter K.; Matthews, Merran L. «Advances in the floral structural characterization of the major subclades of Malpighiales, one of the largest orders of flowering plants». Annals of Botany, 111, 5, 01-03-2013, pàg. 969–985. DOI: 10.1093/aob/mct056.
# Leporinus julii

Leporinus julii és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 17 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Xingu al Brasil.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Gorbatenko, K.M. i N.T. Dolganova 1989. Feeding of sexually mature walleye pollock, Theragra chalogramma, and utilization of the food resources in the Okhotsk Sea during autumn. J. Ichthyol. 29(3):138-145.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Del Castilho

Del Castilho és un barri de la Zona Nord del municipi de Rio de Janeiro.
Limita amb els barris de Higienópolis, Maria da Graça, Cachambi i Inhaúma.
El seu IDH, l'any 2000, era de 0,860, el 42 millor del municipi de Rio, havent estat calculat juntament amb el barri Maria da Graça.

## Història

L'àrea territorial de l'actual barri de Del Castilho formava part de la Freguesia de Inhaúma: anomenada Hisenda del Capão do Bisbe, era un dels més importants latifundis de la regió, perquè abastava les plantacions de cafè a l'interior del país. Tallada per l'Estrada Real de Santa Cruz, en el tram de l'actual Avinguda Dom Helder Câmara, a finals del segle xviii, la propietat pertanyia a Dom José Joaquim Castelo Branco, primer bisbe de Rio de Janeiro. La seu de la hisenda està catalogada pel patrimoni estatal.
L'origen del nom del barri és incert. Hi ha qui afirma provenir d'un espanyol, anomenat Henrique de Castela, i que atribueix el bateig al polític i enginyer Paulo de Frontin, que hauria homenatjat un amic quan l'estació de tren va ser inaugurada, el 1898. Els anys 1940, durant el govern del president Eurico Gaspar Dutra, van ser construïts diversos conjunts d'habitatges a l'àrea.
De capital anglès, va funcionar entre 1924 i 1991, la fàbrica Companhia Nacional de Tecidos Nova América, que va contribuir a la formació d'aquest barri, tenint fins avui entre els seus habitants (també dels barris veïns), descendents d'immigrants britànics (anglesos principalment) i d'altres països europeus, els quals es van concentrar en l'anomenat Barri dos Ingleses.

## Dades

El barri de Del Castilho forma part de la regió administrativa d'Inhaúma. Els barris integrants de la regió administrativa són: Del Castilho, Engenho da Reina, Higienópolis, Inhaúma, Maria da Graça i Tomás Coelho.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «IDH dos bairros da cidade do Rio de Janeiro - WikiRio» (en portuguès). www.wikirio.com.br. [Consulta: 28 octubre 2020].
* ↑ «IDS RIO BAIRROS 2000» (en portuguès). [Consulta: 28 octubre 2020].
* ↑ «Del Castilho cresceu em torno da fábrica de tecidos» (en portuguès). [Consulta: 23 novembre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Manazkert (desambiguació)

«Manazkert, Malazgirt, Mantziciert o Mantzicert» té aquests significats:
* Manazkert, oficialment Malazgirt, ciutat de Turquia
* Emirat Qaysita o Emirat de Mantziciert, emirat musulmà d'Armènia sorgit vers el 772
* Setge de Mantziciert (969)
* Setge de Mantziciert (1054)
* Batalla de Mantziciert (1071)
* Batalla de Manazkert (1915)
# Capital Mundial de l'Arquitectura

La Capital Mundial de l’Arquitectura és un esdeveniment creat el 2018 entre l’Organització de les Nacions Unides per a l’Educació, la Ciència i la Cultura (UNESCO) i la Unió Internacional d’Arquitectes (UIA). La iniciativa se celebra cada tres anys i té com a objectiu preservar el patrimoni arquitectònic en el context urbà. La ciutat és responsable d’organitzar el Congrés Mundial de la Unió Internacional d’Arquitectes.
La ciutat de Rio de Janeiro, al Brasil, va ser la primera capital mundial de l'arquitectura durant l'any 2020, però la trobada es va fer finalment el 2021 en format 100% digital. El 2021 es va designar Copenhaguen capital per l'any 2023 i Barcelona pel 2026.

## Llista de capitals

* 2026: Barcelona
* 2023: Copenhaguen
* 2020: Rio de Janeiro

## Referències

* ↑ «Rio de Janeiro (Brazil) named as World Capital of Architecture for 2020». UNESCO, 18-01-2019. [Consulta: 21 gener 2019].
* ↑ «Rio recebe título de primeira Capital Mundial da Arquitetura pela Unesco» (en portuguès). G1, 18-01-2019. [Consulta: 21 gener 2019].
* 1 2 3 324cat. «Barcelona, escollida capital mundial de l'arquitectura el 2026». CCMA, 28-07-2021. [Consulta: 28 juliol 2021].
* ↑ «Barcelona serà capital mundial de l'arquitectura el 2026». VilaWeb, 28-07-2021. [Consulta: 28 juliol 2021].
# Gordonville (Missouri)

Gordonville és una població dels Estats Units a l'estat de Missouri. Segons el cens del 2000 tenia 425 habitants.

## Demografia

Segons el cens del 2000, Gordonville tenia 425 habitants, 154 habitatges, i 129 famílies. La densitat de població era de 202,6 habitants per km².
Dels 154 habitatges en un 39,6% hi vivien nens de menys de 18 anys, en un 77,9% hi vivien parelles casades, en un 4,5% dones solteres, i en un 15,6% no eren unitats familiars. En el 13,6% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,1% tenia menys de 18 anys, un 6,8% entre 18 i 24, un 27,3% entre 25 i 44, un 24,9% de 45 a 60 i un 13,9% 65 anys o més.
L'edat mediana era de 40 anys. Per cada 100 dones de 18 o més anys hi havia 92,5 homes.
La renda mediana per habitatge era de 53.125 $ i la renda mediana per família de 57.375 $. Els homes tenien una renda mediana de 35.341 $ mentre que les dones 17.917 $. La renda per capita de la població era de 20.763 $. Entorn de l'1,6% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gordonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Gordonville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Osornophryne antisana

Osornophryne antisana és una espècie d'amfibi que viu a l'Equador.
Està amenaçada d'extinció per la pèrdua del seu hàbitat natural.

## Referències

* Coloma, L.A., Ron, S., Cisneros-Heredia, D. & Yánez-Muñoz, M. 2004. Osornophryne antisana. Llista Vermella d'Espècies Amenaçades de la UICN 2006. Consulta: 12 d'abril del 2008.
# Del Mar

Del Mar és una ciutat dels Estats Units a l'estat de Califòrnia. Segons el cens del 2010 tenia 4.660 habitants.

## Demografia

Segons el cens del 2000, Del Mar tenia 4.389 habitants, 2.178 habitatges, i 1.082 famílies. La densitat de població era de 991 habitants/km².
Dels 2.178 habitatges en un 15,4% hi vivien nens de menys de 18 anys, en un 42,8% hi vivien parelles casades, en un 4,8% dones solteres, i en un 50,3% no eren unitats familiars. En el 36,6% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,61.
Per edats la població es repartia de la següent manera: un 13,6% tenia menys de 18 anys, un 5,4% entre 18 i 24, un 33,1% entre 25 i 44, un 33,8% de 45 a 60 i un 14,1% 65 anys o més.
L'edat mediana era de 44 anys. Per cada 100 dones de 18 o més anys hi havia 105 homes.
La renda mediana per habitatge era de 81.001 $ i la renda mediana per família de 92.270 $. Els homes tenien una renda mediana de 71.250 $ mentre que les dones 50.069 $. La renda per capita de la població era de 62.425 $. Entorn del 7,8% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Del Mar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Del Mar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].